Preklic rezerve za podporo Turčiji iz instrumenta za predpristopno pomoč (IPA II), okrepitev Evropskega instrumenta sosedstva (ENI) in humanitarne pomoči za nujne ukrepe ter sprememba kadrovskega načrta Izvajalske agencije za inovacije in omrežja (INEA) zaradi pobude WiFi4eu

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

–Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in zlasti člena 41 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

28 milijonov EUR bo prerazporejenih v oddelek za Severno Afriko skrbniškega sklada EU za Afriko, da se prispeva k zapolnitvi finančne vrzeli v višini 225 milijonov EUR, ki je bila ugotovljena za leti 2018–2019 in potrjena v zadnjih dveh poročilih o napredku pri izvajanju evropske agende o migracijah. V primeru Libije bodo dodatna sredstva večinoma namenjena za prostovoljno vračanje ranljivih obtičalih migrantov. Poleg tega in kljub splošnemu upadu nezakonitih prehodov meja v letu 2018 se premiki iz Maroka in Tunizije proti Evropi povečujejo, zaradi česar je treba obnoviti podporo za obravnavo temeljnih vzrokov za nedovoljene migracije v Tuniziji ter učinkovito izvajati strategijo vključevanja Maroka.

Komisija predlaga okrepitev Evropskega instrumenta sosedstva (ENI) s 70 milijoni EUR v odobritvah za prevzem obveznosti za financiranje dodatnih nujnih ukrepov, povezanih z osrednjesredozemsko migracijsko potjo, in za izpolnitev dela zaveze, dane na drugi konferenci v Bruslju 24. in 25. aprila 2018 z naslovom „Podpora prihodnosti Sirije in širše regije“. V ta namen bodo sredstva preusmerjena v oddelek za Severno Afriko skrbniškega sklada EU za Afriko ter v skrbniški sklad EU Madad (za Sirijo).

Pogoj, ki sta ga določila Evropski parlament in Svet, torej ni bil izpolnjen, zato se predlaga preklic celotnih zadevnih zneskov v rezervi, tako v odobritvah za prevzem obveznosti kot v odobritvah plačil, pa tudi s tem povezanih proračunskih opomb. Namesto tega se predlaga povečanje Evropskega instrumenta sosedstva (ENI) in humanitarne pomoči.

Letno poročilo Komisije o Turčiji, objavljeno 17. aprila 2018, je nedvoumno v svojih ugotovitvah, da ni prišlo do nikakršnih merljivih izboljšav ter da se Turčija še naprej oddaljuje od Evrope, zlasti se stanje na področjih pravne države, demokracije in človekovih pravic še vedno ne izboljšuje. V državi še vedno vlada izredno stanje, ki je bilo razglašeno po poskusu državnega udara 15. julija 2016. Zaradi razsežnosti ukrepov, ki so bili sprejeti v okviru izrednega stanja, je prišlo do resnega omejevanja civilnih in političnih pravic, vključno s svobodo izražanja in svobodo združevanja. Močno sta ogroženi neodvisnost sodstva in pravica do poštenega sojenja, civilna družba pa je pod vse večjim pritiskom. Od razglasitve izrednega stanja je bilo priprtih več kot 150 000 oseb, vključno s 150 novinarji.

Evropski parlament in Svet sta se v okviru proračunskega postopka za leto 2018 odločila, da preneseta 70 milijonov EUR v odobritvah za prevzem obveznosti in 35 milijonov EUR v odobritvah plačil v rezervo v proračunski postavki 22 02 03 01 Podpora političnim reformam in povezani postopni uskladitvi s pravnim redom Unije. Ta proračunska postavka se nanaša na podporo Turčiji iz instrumenta za predpristopno pomoč (IPA II).

-okrepitev odobritev plačil humanitarne pomoči za kritje potreb po plačilih predhodnega financiranja, ki so nastale zaradi okrepitev odobritev za prevzem obveznosti, o katerih se je odločilo konec leta 2017, iz rezerve za nujno pomoč in v okviru prerazporeditve ob koncu leta;

-okrepitev odobritev za prevzem obveznosti Evropskega instrumenta sosedstva (ENI) za financiranje dodatnih ukrepov, povezanih z osrednjesredozemsko migracijsko potjo, in za izpolnitev dela zaveze, dane na drugi konferenci v Bruslju 24. in 25. aprila 2018 z naslovom „Podpora prihodnosti Sirije in širše regije“;

V regionalni skrbniški sklad EU za odziv na krizo v Siriji, takoimenovani „skrbniški sklad EU Madad“, bo prerazporejenih 42 milijonov EUR za financiranje dela svežnja ukrepov za sirske begunce v Jordaniji na področju socialnega varstva, višjega izobraževanja, sredstev za preživetje in zdravstva, ki jih bo sprejel operativni odbor skrbniškega sklada decembra 2018.

Za te ukrepe v letu 2018 niso potrebne nobene dodatne odobritve plačil.

v EUR Proračunska vrstica Postavka Odobritve za prevzem obveznosti Odobritve plačil 22 04 01 03 Sredozemske države – Krepitev zaupanja, varnost ter preprečevanje in reševanje sporov 70 000 000 – Skupaj 70 000 000 0

4.Okrepitev humanitarne pomoči v odobritvah plačil

Komisija predlaga okrepitev humanitarne pomoči z zneskom 35 milijonov EUR v odobritvah plačil, da bi pokrila potrebe po plačilih, ki so nastale zaradi proračunskih okrepitev v odobritvah za prevzem obveznosti konec leta 2017:

·102 milijona EUR iz rezerve za nujno pomoč in drugih prerazporeditev ter

·22,8 milijona EUR prek prerazporeditve ob koncu leta za humanitarno pomoč v skladu s členom 26(2) finančne uredbe.

Te okrepitve niso vključevale povezanih odobritev plačil, ker je bil le del pogodb podpisanih v letu 2017 in so bile lahko krite iz obstoječih odobritev plačil v letu 2017. Ker bodo preostale pogodbe podpisane v letu 2018 in ker trenutna raven odobritev plačil v proračunu za leto 2018 ne zadošča za kritje s tem povezanih plačil predhodnega financiranja, so potrebne dodatne odobritve plačil.

Zato se predlaga, da se v proračunski člen 23 02 01 Zagotavljanje hitre in učinkovite humanitarne pomoči in pomoči v hrani na podlagi potreb doda 35 milijonov EUR v odobritvah plačil.

v EUR Proračunska vrstica Postavka Odobritve za prevzem obveznosti Odobritve plačil 23 02 01 Zagotavljanje hitre in učinkovite humanitarne pomoči in pomoči v hrani na podlagi potreb – 35 000 000 Skupaj 0 35 000 000

5.Pobuda WiFi4eu – Okrepitev kadrovskega načrta Izvajalske agencije za inovacije in omrežja (INEA)

Namen pobude WiFi4EU je spodbujati internetno povezljivost v lokalnih skupnostih. Izvaja se v obliki sheme bonov, katere cilj je zagotoviti brezplačen in nediskriminatoren visokokakovosten dostop do interneta prebivalcem in obiskovalcem v središčih lokalnega javnega življenja. Organi javnega sektorja – natančneje občine – bodo tako pooblaščeni, da do leta 2020 v približno 6 000 do 8 000 skupnostih po Evropi namestijo dostopne točke za omrežje Wi-Fi, in sicer v zaprtih javnih prostorih in na odprtih javnih mestih, kot so mestne hiše, javne knjižnice, mestni trgi, muzeji in zdravstvene ustanove. To bo tem lokalnim skupnostim tudi olajšalo dostop do spletnih storitev, kot so e-zdravje, e-uprava, e-turizem itd., ter bo v končni fazi končnim uporabnikom ponudilo storitev gostovanja med dostopnimi točkami WiFi4EU.

Na podlagi Sklepa Komisije C(2018) 1281 z dne 27. februarja 2018 o prenosu izvajanja pobude na Izvajalsko agencijo za inovacije in omrežja (INEA) bi morala imeti Agencija na voljo dovolj človeških virov za opravljanje novih nalog. Kot je predvideno v analizi stroškov in koristi in navedeno v računovodskem izkazu, priloženem Sklepu, je treba kadrovski načrt Agencije za leto 2018 spremeniti in dodati eno mesto začasnega uslužbenca v razredu AD7.

To spremembo, s katero se skupno število mest v INEA poveča z 71 na 72, je mogoče financirati iz proračuna Agencije za to leto. Zato ni potrebna okrepitev subvencije EU za to izvajalsko agencijo.

Posodobljen kadrovski načrt je naveden v prilogi v proračunskem formatu.





6.Zbirna razpredelnica po razdelkih večletnega finančnega okvira